Angharad Price

Nofelydd ac academydd Cymraeg yw'r Athro Angharad Price (ganwyd 1972), enillydd Medal Ryddiaith Eisteddfod Genedlaethol Cymru Tyddewi 2002 am ei nofel 
ac enwyd y gyfrol, O! Tyn y Gorchudd, yn Llyfr y Flwyddyn yn 2003. Cyrhaeddodd Ffarwel i Freiburg, Ymbapuroli a Nelan a Bo restr fer llyfr y flwyddyn yn 2014, 2021 a 2025. Enillodd Angharad Fedal Glyndŵr yn 2014.

Bywgraffiad
Ganed Angharad Price ym Mangor, yn ferch i'r hanesydd Emyr Price (1944–2009) a Mair, sy'n enedigol o Ddinas Mawddwy. Yn enedigol o Fethel, Gwynedd, fe'i ganwyd yn Ysbyty Gwynedd, Bangor 'yn fop o wallt du' chwedl ei thad (gweler Fy hanner canrif i gan Emyr Preis, Gwasg y Lolfa).

Graddiodd mewn ieithoedd modern yng Ngholeg yr Iesu Rhydychen, a chafodd ddoethuriaeth am ei hastudiaeth o ryddiaith Gymraeg y 1990au. Roedd hi'n aelod o Gymdeithas Dafydd ap Gwilym. Enillodd y Fedal Ryddiaith yn Eisteddfod Genedlaethol Tyddewi 2002 gyda'r nofel O! Tyn y Gorchudd (Gomer) ac enwyd y gyfrol yn Llyfr y Flwyddyn yn 2003. Yn 2024, roedd hi'n Athro yn Adran y Gymraeg ym Mhrifysgol Bangor.

 Llenyddiaeth

Cyhoeddwyd ei nofel ffug-hunangofiannol O! Tyn y Gorchudd yn 2002; y gyfrol hon a enillodd y Fedal Ryddiaith yn Eisteddfod Genedlaethol Cymru Tyddewi 2002. Enillodd wobr Llyfr y Flwyddyn yn 2003 gyda'r un llyfr.

Cyrhaeddodd ei llyfr, Caersaint restr fer gwobr Llyfr y Flwyddyn yn 2011.

Cyhoeddwyd ei nofel Nelan a Bo yn Tachwedd 2024.Dywedodd Angharad mewn cyfweliad: "Hanes fy mhentre genedigol sydd yma mewn gwirionedd, sef Bethel ger Caernarfon."

Llyfryddiaeth
Smentio Sentiment: Beirdd Concrid Grŵp Fiena 1954-1964, Cyfres Cynnyrch Gwobr Goffa Saunders Lewis (Cronfa Goffa Saunders Lewis, 1996)
Tania'r Tacsi (Gwasg Gomer, 1999)
Llên y Llenor: Robin Llywelyn (Gwasg Pantycelyn, 2000)
O! Tyn y Gorchudd (Gwasg Gomer, 2002), wedi'i gyfieithu gan Lloyd Jones fel The Life of Rebecca Jones/O! Tyn y Gorchudd (Gwasg Gomer, 2010)
Cyfieithiad Saesneg gan Lloyd Jones: The Life of Rebecca Jones (Gwasg Gomer, 2010)
Mae O! Tyn y Gorchudd wedi'i gyfieithu i'r Almaeneg, Bengaleg, Catalaneg, Rwmaneg a Sbaeneg.
Rhwng Gwyn a Du: Agweddau ar Ryddiaith Gymraeg y 1990, Y Meddwl a'r Dychymyg Cymreig (Gwasg Prifysgol Cymru, 2002)
Llên y Llenor: Gwrthddiwygwyr Cymreig yr Eidal (Gwasg Pantycelyn, 2005)
Caersaint (Y Lolfa, 2010)
Trysorau Cudd Caernarfon (Gwasg Carreg Gwalch, 2018) 
Gororion (Gwasg Carreg Gwalch, 2023)

Ffarwél i Freiburg: Crwydriadau Cynnar T. H. Parry Williams (Gwasg Gomer, 2013) 
Ymbapuroli (Gwasg Carreg Gwalch, 2020) 
Nelan a Bo (Y Lolfa, 2024)

Dramâu
Nansi (Theatr Genedlaethol Cymru; Mehefin 2016; ISBN 9781784612993), Taith ledled Cymru yn 2016, yn cynnwys theatrau Criccieth, Llanfair Caereinion, Penarth, Aberaeron a Tymbl.research.bangor.ac.uk; adalwyd 11 Medi 2025.
Congrinero (Cynhyrchydd: Mewn Cymeriad) yn 2025. Cyfarwyddwr: Janet Aethwy. Drama Gymraeg am fywyd cynnar y bardd T. H. Parry-Williams, yn ystod y cyfnod o ryfel ac argyfwng personol. 

Papurau
Mae Angharad Price wedi cyhoeddi 46 o gyhoeddiadau ymchwil yn cynnwys beirniadaeth lenyddol, astudiaethau cyfieithu, a theori ysgrifennu creadigol. Ymhlith ei phrif feysydd academaidd mae:

 Rhyddiaith Gymraeg fodern
 Llenyddiaeth gymharol ac astudiaethau cyfieithu
 Ysgrifennu creadigol
 Astudiaethau ar T. H. Parry-Williams
 Ysgrifennu ar hunaniaeth Gymreig a'r dychymyg llenyddol

Mae hefyd wedi goruchwylio traethodau PhD mewn llenyddiaeth Gymraeg ac ysgrifennu creadigol, gan gyfrannu'n helaeth at drafodaethau academaidd a mentora.

Crynoddisgiau
O! Tyn y Gorchudd (Caerdydd: Tympan, 2003)

Gwobrau ac anrhydeddau
Y Fedal Ryddiaith, Eisteddfod Genedlaethol Cymru Tyddewi 2002 - O! Tyn y Gorchudd
'O! Tyn y Gorchudd'', Llyfr y Flwyddyn yn 2003
Enillodd Angharad Fedal Glyndŵr yn 2014.

Cyfeiriadau

Categori:Academyddion o Gymru
Categori:Cyn-fyfyrwyr Coleg yr Iesu, Rhydychen
Categori:Enillwyr y Fedal Ryddiaith
Categori:Llenorion yr 20fed ganrif o Gymru
Categori:Llenorion yr 21ain ganrif o Gymru
Categori:Merched yr 20fed ganrif o Gymru
Categori:Merched yr 21ain ganrif o Gymru
Categori:Nofelwyr Cymraeg
Categori:Pobl o Arfon